钦定古今图书集成/明伦汇编/官常典/第169卷 > 杜佑《通典》。 > 《春夏封诸侯议》
## 钦定古今图书集成/明伦汇编/官常典/第169卷 > 杜佑《通典》。 > 《春夏封诸侯议》

后汉郑元曰据祭统云古者于禘发爵赐服于尝出
田邑今封诸侯则违古且土地皆庆赏之事汉家故
事丞相始拜皆封为国侯其在秋冬者先赐爵关内
侯俟春而后汉封祭法尝出田邑先师或以为秋尝
时邑人皆田或以为削黜田邑于此时也魏王肃
圣证论孟夏之月天子行赏封诸侯庆赐无不欣悦
故左传赏以春夏是也晋张融评曰按洛诰成王
命周公后封伯禽以周之正易屯云宜建侯据二经
周人封诸侯不以秋夏也束晳总论曰月令所记非
一王之制凡称古者无远近之限未知夏封诸侯何
代之典秋祭田邑夏乎殷乎而王据月令以非祭统
郑宗祭统而肄月令无乃俱未通哉莫若通以三代
说两氏而不俱一也